# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-19

Datum: 28. septembra 2017

## Z A P I S N I K

23. redne seje Občinskega sveta Občine Prevalje, ki je bila dne 28. septembra 2017, ob 17.00 uri v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 23. redne seje.
3. Pregled in potrditev zapisnika 22. redne seje Občinskega sveta Občine Prevalje.
4. Predlog Odloka o spremembi Odloka o proračunu Občine Prevalje za leto 2017 (Rebalans I).
5. Poročilo o poslovanju Občine Prevalje v obdobju januar – junij 2017.
6. Soglasje k ceni storitve pomoč družini na domu.
7. Sklep o določitvi cen programov v Osnovni šoli Franja Goloba Prevalje, Enoti Vrtec Prevalje.
8. Soglasje k Programu dela in finančnemu načrtu Zdravstvenega doma Ravne na Koroškem za leto 2017.
9. Komisija za mandatna vprašanja, volitve in imenovanja:
	1. Ugotovitven sklep o prenehanju funkcije člana Sveta invalidov.
	2. Imenovanje nadomestnega člana Sveta invalidov.
	3. Imenovanje predstavnika Občine Prevalje v Skupščini Javnega komunalnega podjetja LOG d.o.o.
	4. Volilna opravila za Državni svet RS.
10. Premoženjsko pravne zadeve:
	1. Poročilo o razpolaganju z nepremičninami izven Načrta razpolaganja z nepremičnim premoženjem za leto 2017.
11. Pobude in vprašanja.
12. Razno.

Seje so se udeležili župan dr. Matija TASIČ, podžupanja Margareta JUKIČ in podžupan Andrej STERMEC.

Seje so se udeležili člani občinskega sveta:

1. Zdravko FAJMUT,
2. Matej PEČNIK,
3. Stašo LODRANT,
4. Ivan BACKOVIĆ,
5. Aleksander RISTIČ,
6. Vladimir PORI,
7. Bernard PAČNIK,
8. Rafael ŠKUFCA,
9. Marija ŠUŠEL,
10. Štefan PERŠAK,
11. Hedvika GORENŠEK,
12. Bogdan PUPAVAC,
13. Aleksandra VESNICER,
14. dr.Karla ODER,
15. Maks PUČELJ.

Seje so se udeležili še :

1. Mira HAMCMAN, ravnateljica OŠ Franja Goloba Prevalje,
2. mag. Stanislav PUŠNIK, dr. med., direktor Zdravstvenega doma Ravne na Koroškem,
3. Marjeta ŠTREKELJ, predstavnica Doma starejših na Fari,
4. Danilo VUTE, občinska uprava,
5. Emilija IVANČIČ, občinska uprava,
6. Barbara KRIČEJ, občinska uprava,
7. Franc BREZNIK, občinska uprava.

Novinarji :

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 23. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 23. REDNE SEJE**

Župan pove, da je občinski svetnik in predsednik komisije za mandatna vprašanja, volitve in imenovanja Rafel Škufca, vložil pisno prošnjo dr. Karle Oder, ki je zaprosila, da se točka 9. dnevnega reda občinske seje, ki po vsebini ni z ničemer vezana na točko 4. (Rebalans I), premakne pred to točko in se s tem posledično preštevilčijo ostale točke dnevnega reda. Župan je skupaj z občinskimi svetniki ugotovil, da bi to bilo v nasprotju s poslovnikom in statutom Občine Prevalje in da mora biti odločanje, ki zajema Rebalans proračuna obravnavano prioritetno. Predlagal je, da se točka 9. prestavi takoj za točko 4., ostale točke pa se temu primerno preštevilčijo. Predlagal je naslednji dnevni red:

1. Ugotovitev sklepčnosti.
2. Potrditev dnevnega reda 23. redne seje.
3. Pregled in potrditev zapisnika 22. redne seje Občinskega sveta Občine Prevalje.
4. Predlog Odloka o spremembi Odloka o proračunu Občine Prevalje za leto 2017 (Rebalans I).
5. Komisija za mandatna vprašanja, volitve in imenovanja:
	1. Ugotovitven sklep o prenehanju funkcije člana Sveta invalidov.
	2. Imenovanje nadomestnega člana Sveta invalidov.
	3. Imenovanje predstavnika Občine Prevalje v Skupščini Javnega komunalnega podjetja LOG d.o.o.
	4. Volilna opravila za Državni svet RS.
6. Poročilo o poslovanju Občine Prevalje v obdobju januar – junij.
7. Soglasje k ceni storitve pomoč družini na domu.
8. Sklep o določitvi cen programov v Osnovni šoli Franja Goloba Prevalje, Enoti Vrtec Prevalje.
9. Soglasje k Programu dela in finančnemu načrtu Zdravstvenega doma Ravne na Koroškem za leto 2017.
10. Premoženjsko pravne zadeve:
	1. Poročilo o razpolaganju z nepremičninami izven Načrta razpolaganja z nepremičnim premoženjem za leto 2017.
11. Pobude in vprašanja.
12. Razno.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

1. **Ugotovitev sklepčnosti.**
2. **Potrditev dnevnega reda 23. redne seje.**
3. **Pregled in potrditev zapisnika 22. redne seje Občinskega sveta Občine Prevalje.**
4. **Predlog Odloka o spremembi Odloka o proračunu Občine Prevalje za leto 2017 (Rebalans I)**
5. **Komisija za mandatna vprašanja, volitve in imenovanja:**
	1. **Ugotovitven sklep o prenehanju funkcije člana Sveta invalidov.**
	2. **Imenovanje nadomestnega člana Sveta invalidov.**
	3. **Imenovanje predstavnika Občine Prevalje v Skupščini Javnega komunalnega podjetja LOG d.o.o.**
	4. **Volilna opravila za Državni svet RS.**
6. **Poročilo o poslovanju Občine Prevalje v obdobju januar – junij.**
7. **Soglasje k ceni storitve pomoč družini na domu.**
8. **Sklep o določitvi cen programov v Osnovni šoli Franja Goloba Prevalje, Enoti Vrtec Prevalje.**
9. **Soglasje k Programu dela in finančnemu načrtu Zdravstvenega doma Ravne na Koroškem za leto 2017.**
10. **Premoženjsko pravne zadeve:**
	1. **Poročilo o razpolaganju z nepremičninami izven Načrta razpolaganja z nepremičnim premoženjem za leto 2017.**
11. **Pobude in vprašanja.**
12. **Razno.**

***K tč. 3***

**PREGLED IN POTRDITEV ZAPISNIKA 22. REDNE SEJE OBČINSKEGA SVETA OBČINE PREVALJE**

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Zapisnik 22. redne seje Občinskega sveta Občine Prevalje.**

***K tč. 4***

**PREDLOG ODLOKA O SPREMEMBI ODLOKA O PRORAČUNU OBČINE PREVALJE ZA LETO 2017 (Rebalans I)**

Uvodno obrazložitev poda Barbara Kričej, iz finančnega oddelka občinske uprave. Pove, da je Občina Prevalje zaradi spremenjenih obveznosti in terjatev za proračun v skladu s 40. členom Zakonom o javnih financah pristopila k pripravi Odloka o spremembi Odloka o proračunu Občine Prevalje za leto 2017 (Rebalans I. proračuna za leto 2017). Pri pripravi predloga rebalansa I. so izhajali iz realizacije januar – avgust 2017 in ocenili prihodke in odhodke do konca leta 2017 ter uskladili projekte z dinamiko izvajanja. Po posameznih proračunskih postavkah obrazloži nastale razlike med veljavnim proračunom Občine Prevalje za leto 2017 (VP22017) in predlogom Odloka o spremembi Odloka o proračunu Občine Prevalje za leto 2017 - rebalansa I. (REB2017). Podrobno opiše spremembe proračunskih postavk v splošnem, kot tudi v posebnem delu.

Župan pove, da je Občina do sredine junija 2017 imela sklep Sveta Koroške regije, sklep Razvojnega Sveta Koroške regije, sklep Razvojnega Sveta vzhodne kohezijske regije in sklep Vlade RS o sofinanciranju izgradnje čistilne naprave na Prevaljah in sofinanciranje 85% stroškov iz evropskih sredstev. Ob takšni finančni konstrukciji je strošek občine znašal 15% celotne investicije. Rečeno je bilo, da bodo na Svetu Koroške regije sprejeti trije prioritetni projekti, ki bodo šli v neposredno potrditev in bodo financirani iz evropskih skladov. V tem okviru so bili predlagani, projekt kolesarskih povezav, projekt širokopasovnega interneta, projekt čistilnih naprav in projekt vodooskrbe Mežiške in Mislinjske doline. Prva dva projekta zaradi posebnih pogojev države nista bila sprejeta, zato so sprejeli projekt čistilne naprave Prevalje in Črna na Koroškem. Z junijem, pa se je država odločila spremeniti model razdelitve sredstev in del denarja namenila v dogovor za razvoj regij. Vzhodna kohezijska regija, kamor spada tudi Koroška regija je prejela okoli 250.000.00 € in ta sredstva so se razdelila znotraj regij. Koroška regija je prejela okoli 27.000.000€ sredstev za projekte. Država je tukaj naredila veliko napako, ker iz te vsote ni izvzela projektov pomembnih za državo, kot je čistilna naprava, saj morajo le-te biti zgrajene do leta 2017. V nasprotnem primeru bo država morala začeti plačevati t.i. penale. Vendar, pa je župan, ki tudi predseduje Svetu Koroške regije dosegel, da se sredstva delijo po ključu, glede na število prebivalcev v Občini in je zaradi tega prišlo do spremembe sklepa s čimer so se zmanjšala sredstva za sofinanciranje čistilne naprave na 1/3 od prvotnih 85%. Občina tako velikih sredstev ne more zagotovit sama. Išče se rešitev na vseh »frontah«. Takšen sklep postavlja občane Občine Prevalje v depreviligiran položaj, saj bi morali sami financirati del projekta. Izpostavi, da je bilo ob izdaji gradbenega dovoljenja LEK-u, pogojeno, da se le ta s fekalnimi vodami mora priključiti na čistilno napravo in da je potrebno ta pogoj v pogodbi tudi izpolniti. S tem so seznanjeni Novartis, ministri in predsednik vlade. Sklican je tudi sestanek v Ljubljani v upanju, da se v najkrajšem možnem času najde rešitev za financiranje tega projekta.

Pove, da se je Občina sama lotila financirati, projekt izgradnje igrišča pri podružnični OŠ na Šentanelu, za katerega so za gradbena dela, sredstva zagotovljena v letošnjem proračunu, za opremo pa bodo v naslednjem letu.

V nadaljevanju župan pove, da se v Občini trenutno izvaja kar veliko število, večjih investicij. Odvodnjavanje, plazenje in rekonstrukcija ceste na Lešah, ki naj bi bile zaključene predvidoma konec novembra. Potekajo zaključna dela s tržnico. Dela se tudi na vseh treh obrtnih conah (Nicina, Lahovnikovo in Lesna). Pove, da bo investicija pri obrtni coni Nicina nekoliko večji zalogaj kot je bilo predvideno, zaradi nesodelovanja Petrola in Občine Ravne na Koroškem pri financiranju.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Predlogom Odloka o spremembi Odloka o proračunu Občine Prevalje za leto 2017, ga obravnaval in ga daje v obravnavo in sprejem Občinskem svetu. Izreče podporo županu pri iskanju finančne rešitve za izvedbo projekta čistilne naprave bodisi na regionalni ravni ali iz državnih sredstev.

Predsednik Odbora za komunalne zadeve in varstvo okolja Matej Pečnik, pove, da se je Odbor za komunalne zadeve in varstvo okolja seznanil s Predlogom Odloka o spremembi Odloka o proračunu Občine Prevalje za leto 2017, ga obravnaval in ga daje v obravnavo in sprejem Občinskemu svetu. Pove, da še vedno obstaja želja po izvedbi oz. izgradnji igral na Perzonalih.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s Predlogom Odloka o spremembi Odloka o proračunu Občine Prevalje za leto 2017, ga obravnaval in ga daje v obravnavo in sprejem Občinskemu svetu. Izrazi še zadovoljstvo, da so pri pripravi bili upoštevani sklepi sprejeti na prejšnjih sejah Odbora za družbene dejavnosti.

Predsednik Odbora za gospodarske dejavnosti, Ivan Backovič, pove, da se je Odbor za gospodarstvo seznanil s Predlogom Odloka o spremembi Odloka o proračunu Občine Prevalje za leto 2017, ga obravnaval in ga daje v obravnavo in sprejem Občinskemu svetu.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja ugotovila, da je bila pri pripravi sprememb Odloka o proračunu Občine Prevalje za leto 2017 (Rebalans I) upoštevana vsa področna zakonodaja in da je predlog Odloka o spremembi Odloka o proračunu Občine Prevalje za leto 2017 (Rebalans I) pripravljen v skladu s to zakonodajo in ga daje v obravnavo in sprejem Občinskemu svetu.

Župan poda točko v razpravo.

V razpravi so sodelovali Zdravko Fajmut, Maks Pučelj, Stašo Lodrant, Štefan Peršak, Matej Pečnik in Hedvika Gorenšek.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Odlok o spremembi Odloka o proračunu Občine Prevalje za leto 2017.**

***K TČ. 5***

**KOMISIJA ZA MADATNA VPRAŠANJA, VOLITVE IN IMENOVANJA**

**a) Ugotovitven sklep o prenehanju funkcije člana Sveta invalidov.**

Uvodno obrazložitev poda predsednik Komisije za mandatna vprašanja, volitve in imenovanja Rafel Škufca, ki pove, da zaradi smrti preneha mandat članu Sveta invalidov Ivanu Strmšku z dnem 21.08. 2017 in daje predlog sklepa v obravnavo in sprejem Občinskemu svetu.

Župan poda točko v razpravo.

Razprave ni bilo**.**

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme ugotovitveni sklep, da zaradi smrti preneha mandat članu Sveta invalidov, Ivanu Strmšku, z dnem 21.08. 2017.**

**b) Imenovanje nadomestnega člana Sveta invalidov**

Uvodno obrazložitev poda predsednik Komisije za mandatna vprašanja, volitve in imenovanja Rafel Škufca, ki pove, da se za imenovanje nadomestnega člana Sveta invalidov predlaga Terezijo Černjak, imenovanje velja od 28.09.2017 do izteka mandatne dobe članom Občinskega sveta.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje imenuje za nadomestnega člana Sveta invalidov Terezijo Černjak, stanujočo Stražišče 66, 2391 Prevalje. Imenovanje velja od 28.09. 2017 do izteka mandatne dobe članom Občinskega sveta.**

**c) Imenovanje predstavnika Občine Prevalje v Skupščini JKP LOG d.o.o.**

Uvodno obrazložitev poda predsednik Komisije za mandatna vprašanja, volitve in imenovanja Rafel Škufca, ki pove, da se za imenovanje predstavnika Občine Prevalje v Skupščini JKP LOG d.o.o. predlaga Aleksander Ristič.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje imenuje za predstavnika Občine Prevalje v Skupščini Javnega komunalnega podjetja Log d.o.o. Aleksandra Rističa, stanujočega Prisoje 49, Prevalje.**

**Imenovanje velja od 04.10.2017 za mandatno dobo štirih let.**

**d) Volilna opravila za Državni svet RS.**

Uvodno obrazložitev poda predsednik Komisije za mandatna vprašanja, volitve in imenovanja, Rafel Škufca. Pove, da so bili posredovani trije predlogi kandidatov za elektorja: ALEKSANDER RISTIČ, MATEJ PEČNIK in ANDREJ STERMEC. Predlogov za člane Državnega sveta RS pa ni bilo.

V skladu s pravili so občinski svetniki izbrali kandidate za elektorja s tajnim glasovanjem. Tajno glasovanje je vodila komisija v naslednji sestavi:

Rafael Škufca, predsednik,

Hedvika Gorenšek, članica,

Stašo Lodrant, član.

Glasovalo je 17 članov občinskega sveta. Razdeljeno je bilo 17 glasovnic. Po izvedenem tajnem glasovanju je komisija prejela 17 veljavnih glasovnic. Posamezni kandidati so prejeli naslednje število glasov:

1.PEČNIK MATEJ 9 glasov,

2. RISTIČ ALEKSANDER 10 glasov,

3.STERMEC ANDREJ 9 glasov.

Komisija je izvedla v skladu s 105. členom Poslovnika Občinskega sveta Občine Prevalje novo glasovanje drugega kroga. Glasovalo se je o kandidatu št. 1 Mateju Pečniku in kandidatu št. 3 Andreju Stermecu . V glasovanju je glasovalo 16 članov občinskega sveta. Razdeljeno je bilo 16 glasovnic. Po izvedenem tajnem glasovanju je komisija prejela 15 veljavnih glasovnic. Posamezni kandidati so prejeli naslednje število glasov:

1. PEČNIK MATEJ 8 glasov,

2. STERMEC ANDREJ 7 glasov.

Predsednik komisije za izvedbo tajnega glasovanja Rafael Škufca je razglasil izid glasovanja in ugotovil, da sta bila za elektorja izvoljena:

1. PEČNIK MATEJ, roj. 16. 04. 1976, stanujoč Spodnji kraj 35, Prevalje,
2. RISTIČ ALEKSANDER, roj. 09. 12. 1964, stanujoč Prisoje 49, Prevalje.

Župan poda točko v razpravo.

V razpravi je sodeloval Zdravko Fajmut.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje izvoli v volilno telo za volitve člana Državnega svera RS naslednja predstavnika:**

1. **RISTIČ ALEKSANDER**
2. **PEČNIK MATEJ**

***K tč. 6***

**POROČILO O POSLOVANJU OBČINE PREVALJE V OBDOBJU JANUAR – JUNIJ**

Uvodno obrazložitev poda Barbara Kričej, iz finančnega oddelka občinske uprave. Pove, da je pri pregledu poslovanja za prvo polletje razvidno, da celotni prihodki znašajo 2.747.186,90 €, kar predstavlja 27,30 % realizacijo veljavnega proračuna. Realizacija davčnih prihodkov je 43,90 % in znaša 1.974.414,80 €, od tega je dohodnina realizirana 50 %, pri čemer je nadomestilo za uporabo stavbenega zemljišča od pravnih oseb realizirano 0,7 %, nadomestilo za uporabo stavbnega zemljišča od fizičnih oseb je realizirano 9,9 %. Odločbe za stavbno zemljišče za leto 2017 še niso bile izdane do 30.6.2017. Domači davki na blago in storitve so realizirani v višini 135.768,66 €, kar znaša 46,80 % realizacijo. Največji vpliv na to ima postavka okoljske dajatve za onesnaževanje okolja zaradi odvajanja odpadnih voda. Nedavčni prihodki so realizirani v višini 644.007,38 €, kar predstavlja 98,20 % planiranih nedavčnih prihodkov za leto 2017, kapitalski dohodki pa niso realizirani. Prejete donacije od pravnih oseb in prejete donacije in darila od domačih fizičnih oseb so bile realizirane v višini 6.008,18 €. Pri pregledu odhodkovne strani bilance je razvidno, da so postavke usklajene glede na plan in pri upoštevanju posameznih prerazporeditev ni prekoračitve postavk. Nižja realizacija je pri investicijskih odhodkih in investicijskih transferjih, kar je posledica dinamike investicij in plačilnih rokov. Pri bilanci prihodkov in odhodkov je prikazan pozitivni proračunski saldo v višini 472.926,42 €, ki se v računu financiranja zmanjša zaradi odplačila obrokov dolgoročnih kreditov. Končno stanje sredstev na računih znaša 353.568,58 € in s tem se poveča preostanek sredstev iz preteklih let. V prvi koloni DPP2017A je sprejet proračun za leto 2017, v drugi koloni VP2017I je veljavni proračun in v tretji koloni OP062017 je realizacija od 1.1.2017 do 30.6.2017. Postavke so realizirane v skladu s veljavnim proračunom za leto 2017 in dinamiko izvajanja investicij.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s poročilom, ga obravnaval in ga daje v obravnavo in sprejem Občinskem svetu.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP:**

**Občinski svet Občine Prevalje se je seznanil s Poročilom o poslovanju Občine Prevalje v obdobju januar – junij 2017.**

***K tč. 7***

 ***SOGLASJE K CENI STORITVE POMOČ DRUŽINI NA DOMU***

Uvdno obrazložitev poda gospa Marjeta Štrekelj, ki pove, da sta Vlada in sindikati podpisali Aneks h Kolektivni pogodbi za dejavnost zdravstva in socialnega varstva Slovenije, ki je bil objavljen v Uradnem listu RS, št. 46/2017 z dne 29.8.2017. Ta aneks med drugim določa spremembe pri uvrstitvah posameznih delovnih mest v plačne razrede, tudi pri delovnih mestih izvajalcev storitve pomoči na domu. Izvajalec socialno varstvene storitve pomoč na domu Dom starejših Na Fari je zaradi spremembe kalkulativnih elementov stroškov storitve, ki se nanašajo na spremembe stroškov dela za neposredno socialno oskrbo na domu, uskladil ceno storitve in na Občino Prevalje podal vlogo za izdajo soglasja k novi ceni storitve.

Predsednik Odbora za proračun in finance, Stašo Lodrant, pove, da je Odbor za proračun in finance obravnaval in sprejel novo ceno in nov delež občine ter soglasno potrdil predlog sklepa.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom in ga soglasno sprejel. Strinja se tako z novo ceno kot s povišanim deležem Občine.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Cena socialnovarstvene storitve pomoč na domu od 1.10.2017 dalje znaša:**

**• 17,81 € za opravljeno uro storitve na delavnik,**

**• 21,90 € za opravljeno uro storitve ob nedeljah oz. dela prostih dnevih in**

**• 22,72 € za opravljeno uro storitve na praznik.**

**Iz sredstev proračuna Občine Prevalje se od 1.10.2017 dalje zagotavlja subvencija k ceni socialno varstvene storitve pomoč družini na domu, ki znaša:**

**• 8,97 € za opravljano uro storitve na delavnik, kar predstavlja 52,89 %,**

**• 11,19 € za opravljano uro storitve ob nedeljah oz. na dela prost dan, kar predstavlja 53,16 % in**

**• 11,63 € za opravljeno uro storitve na praznik, kar predstavlja 53,18 %.**

**Občina iz proračuna v celoti zagotavlja oprostitev skladno z drugim odstavkom 17. člena Pravilnika o metodologiji za oblikovanje cen socialno varstvenih storitev – stroški strokovne priprave, kar predstavlja 0,85 € za opravljeno uro storitve.**

**Cena storitve za uporabnika znaša:**

**• 7,99 € za opravljeno uro storitve na delavnik,**

**• 9,86 € za opravljeno uro storitve ob nedeljah oz. na dela prost dan**

**• 10,24 € za opravljeno uro storitve na praznik.**

***K tč. 8***

**SKLEP O DOLOČITVI CEN PROGRAMOV V OSNOVNI ŠOLI FRANJA GOLOBA PREVALJE, ENOTI VRTEC PREVALJE**

Uvodno obrazložitev poda ravnateljica OŠ Franja Goloba, Mira Hancman. Objasni, da je glavni razlog za povečanje cen programov odprava plačnih anomalij v plačni skupini J in delovnega mesta pomočnice vzgojiteljice v skupini D03. Zato predlaga sprejem novih cen in sicer za 1. starostno skupino (od 1 do 3 let) 438,68 EUR ter za 2. starostno skupino ( od 4 do 6 let) 340,94 EUR. Vse ostale cene ostajajo nespremenjene.

Predsednik Odbora za proračun in finance, Stašo Lodrant, pove, da je Odbor za proračun in finance sklep obravnaval, sprejel novo ceno in predlaga Občinskemu svetu, da ga sprejme.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom sklepa, ga soglasno podprl in predlaga Občinskemu svetu, da ga sprejme.

Župan poda v razpravo.

V razpravi je so sodelovali Bernard Pačnik , Zdravko Fajmut in Bogdan Pupavac.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Sklep o določitvi cen programov v Osnovni šoli Franja Goloba Prevalje, Enoti Vrtec Prevalje, kakor izhaja iz priloge.**

***K tč. 9***

 **Soglasje k Programu dela in finančnemu načrtu Zdravstvenega doma Ravne na Koroškem za leto 2017**

Uvodno obrazložitev poda direktor Zdravstvenega doma Ravne na Koroškem, mag. Stanislav Pušnik, ki pove, da so občinski svetniki dobili Program dela in Finančni načrt za leto 2017 Zdravstvenega doma Ravne na Koroškem v pregled. Pove, da sta ga obravnavala tudi oba Odbora. Program dela je približno enak kot lani, nekoliko večji je le obseg fizioterapije. V finančnem smislu se letos zdravstvena dejavnost nekoliko razlikuje od ostalih dejavnosti v javnem sektorju. Slednje dobijo krite zakonske obveze za povečanje plač, v zdravstvu pa na žalost situacija ni enaka in se v ta namen razdeli le toliko denarja kot ga je na voljo. Posledično je tudi letošnji finančni načrt manjši od lanskega, ker ni priznan povišan del za plače, ki v Zdravstvenem domu Ravne na Koroškem predstavljajo 70% stroškov, kar je tudi razlog, da je veliko zdravstvenih domov po Sloveniji končalo v rdečih številkah. Izpostavi problem, da so šele prejšnji teden dobili v podpis pogodbo za letošnje leto in pove, da je zaradi neupoštevanja zakonskih določb ne bodo podpisali in bodo sprožili postopek arbitraže. Delo pa bo kljub temu potekalo nemoteno.

Predsednik Odbora za proračun in finance, Stašo Lodrant, pove, da se je Odbor za proračun in finance s programom dela in finančnim načrtom seznanil, ga obravnaval in dobil dobro obrazložitev, zato predlaga Občinskemu svetu, da ga sprejme.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil predlogom in ga obravnaval. Pove, da so imeli na seji tudi predstavnico, ki je podala izčrpno obrazložitev. Doda, da so zadovoljni, ker je vključeno tudi sofinanciranje nadstreška pri Zdravstveni postaji Prevalje. Predlaga Občinskemu svetu, da program in finančni načrt sprejme.

Župan poda točko v razpravo.

V razpravi je sodeloval Zdravko Fajmut.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**Občinski svet Občine Prevalje daje soglasje k programu dela in finančnemu načrtu Zdravstvenega doma Ravne na Koroškem za leto 2017.**

**K tč.10**

**10. PREMOŽENJSKO PRAVNE ZADEVE:**

**a. POROČILO O RAZPOLAGANJU Z NEPREMIČNINAMI IZVEN NAČRTA RAZPOLAGANJA Z NEPREMIČNIM PREMOŽENJEM ZA LETO 2017**

Uvodno obrazložitev poda vodja oddelka za premoženjsko pravne zadeve Emilija Ivančič, ki pove, da Občinski svet vsako leto ob sprejemu proračuna, sprejeme tudi sklep s katerim dovoli, da lahko Občina pridobiva in prodaja nepremičnine tudi izven sprejetih programov, do določene višine zneska. Seznani Občinski svet o sklenjenih dveh poslih izven teh programov. V skladu z navedenim pove, da je v prvem primeru Občina Prevalje dne 27.06.2017 sklenila Pogodbo namesto razlastitve za parc. št. 28/7 k.o. Farna vas, kar predstavlja v naravi gospodarsko javno infrastrukturo v velikosti 451 m2, ker Občina potrebuje to zemljišče za gospodarsko infrastrukturo ( javno razsvetljavo). V drugem pa, je Občina Prevalje dne 08.06.2017 sklenila Pogodbo o neodplačnem prenosu nepremičnin za dosego javne koristi za parc. št. 195/1 in 593/12, obe k.o. Farna vas, kar predstavlja v naravi gospodarsko javno infrastrukturo v velikosti 133 m2. Ker Republika Slovenija potrebuje to zemljišče za ureditev vodnogospodarske ureditve reke Meže na Prevaljah, je bilo smotrno, da Občina Prevalje to zemljišče tudi preda v last republike Slovenije. Sklenjena je bila pogodba o neodplačnem prenosu nepremičnin za dosego javne koristi.

Predsednik Odbora za komunalne zadeve in varstvo okolja Matej Pečnik, pove, da je Odbor vse navedene zadeve obravnaval in jih tudi podprl.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**Občinski svet Občine Prevalje se je seznanil s sklenjenimi novimi posli izven načrtov razpolaganja z nepremičninam premoženjem za leto 2017, in sicer za parcelne št. 28/7, 195/1, 593/12, vse k.o. 884 – Farna vas.**

**K tč. 11**

**POBUDE IN VPRAŠANJA**

Občinski svetnik Vladimir Pori je podal naslednjo:

VPRAŠANJE: 1.) Zanima ga kako daleč je postopek ustanovitve lastnega komunalnega podjetja oziroma kaj se na tem dela.

Župan pojasni, da je predlog/postopek ustanovitve zaenkrat v mirovanju. Potekajo dogovori. Občina čaka na dokončno odločitev Občine Ravne na Koroškem in Črna na Koroškem in vseh katerih interes je, da pokopališka in pogrebna dejavnost postane regijska dejavnost s skupno firmo. Na področju odpadkov pa naj bi dejavnost prevzel KOCEROD.

Občinski svetnik Aleksander Ristič je podal naslednje:

VPRAŠANJE: 1.) Zanima ga zakaj kljub številnim klicem in prijavam še vedno ne dela javna razsvetljava na Prisojah med št. 48 in št. 49. in želi, da se težave čimprej odpravijo.

Župan odgovori, da bo Občina nemudoma pristopila k odpravi okvare.

Občinski svetnik Ivan Backovič je podal naslednjo:

POBUDO : 1.) Pove, da je prišla pobuda s strani svet staršev osnovne šole, glede problematike astmatičnih bolnikov. Pove, da so sicer bile opravljene meritve (sevanja radona) pred in po sanaciji šole, a vseeno predlaga, da bi se v okviru proračuna zagotovila sredstva za redno opravljanje meritev in poudari smiselnost oblikovanja posebne proračunske postavke v ta namen.

Župan odgovori, da so bile opravljene meritve pred 3 leti in sevanja, ki bi presegal normative ni bilo. V kolikor se ocenjuje, da so kljub temu kakšne težave, se lahko meritve ponovijo. V kolikor že obstajajo kakšni podatki v zvezi z astmo Občina, lahko zanje zaprosi in jih bo tudi pridobila in ustrezno reagirala.

Občinski svetnik Rafael Škufca je podal naslednje:

VPRAŠANJE: 1.) Naveže se na predhodnika in poudari, da nikakor ni zadovoljen z odgovorom, ki ga je dobil na zastavljeno vprašanje iz prejšnje seje glede meritev emisij. Še enkrat pove, da je nesprejemljivo, da podjetje Lesna sama javlja podatke o meritvah in posreduje poročilo Občini in vztraja pri izbiri neodvisnega izvajalca, ki bi opravil te meritve. Poudari, obstoj velike verjetnosti, da bi Lesna opravljala meritve in javljala podatke takrat, ko bi le-te bile zanjo ugodne in ne bi odražale realnega stanja.

Tajnik pojasni, da v kolikor se želi opravljati meritve onesnaževalca, se to lahko v konkretnem primeru izvaja samo ob kurilnih napravah Lesne. Meritve opravlja samo pooblaščena agencija, ki le-te opravlja periodično in so edini merodajni podatek. V kolikor bi Občina postavila kakršnokoli drugo merilno napravo bi lahko zaradi ostalih vplivov prišlo do napačnih podatkov. Te meritve pooblaščene agencije dobi tudi MOP in Občina bo zanje zaprosila ter jih na naslednji seji predstavila svetnikom.

Občinski svetnik Bogdan Pupavac je podal naslednje:

VPRAŠANJE: 1.) Zanima ga ali je resnično, da naj bi podjetje Lesna želela zamenjati kurjavo v Domu starejših Na Fari in v osnovni šoli in da bi naj prihajalo do raznih »pritiskov«

Župan, odgovori, da je seznanjen le z projektom spremembe oz. obnove kotlovnice s katero želijo oskrbovati tudi druge. Prijavili so se na projekt eko-sklada, za kompletno obnovo kotlovnice.

Občinski svetnik Stašo Lodrant je podal naslednje:

VPRAŠANJE: 1.) Zanima ga situacija glede projekta otroškega igrišča, med stavbama Trg 65 in Trg 66. Glede na to, da je bil projekt že pripravljen želi vedeti kdaj se lahko pričakuje, da se bo izvedba pričela.

Župan pojasni, da se je Občina prijavila na projekt LAS, ki zajema poleg tržnice in koles tudi igrala. Za prvi dve zadevi so že prejeli sklepe, za igrala pa se sklepi še čakajo. Poudari, da vsekakor igrala so v planu in bodo začeli z izvedbo takoj, ko bo možno.

Tajnik doda, da je projekt v fazi pridobivanja ponudb in naj bi bile vse zadeve nekje do konca naslednjega meseca končane

POBUDO: 2.) Prosi, da se čimprej uredi brezžični dostop do interneta v sejni sobi, za lažje delo svetnikov.

Župan odgovori, da bo Občina za to nemudoma poskrbela.

Občinski svetnik Maks Pučelj je podal naslednjo:

POBUDO: 1.) Naveže se na predhodnika in izrazi željo, da bi se zamenjali stari prenosniki z novimi.

POBUDO: 2.) Poudari, da imajo probleme z onesnaževanjem tudi na območju odlagališča Lokovica. Pove, da so tudi oni že zahtevali meritve, ampak je v naravi videno, da so razmere izjemno slabe, saj se okoliški potok izredno peni in vedno več je »golazni« na tistem območju.

VPRAŠANJE: 3.) Zanima ga, kdaj lahko Gvido Vodeb pričakuje odgovor na dopis, ki ga je pred dvema tednoma naslovil na Župana.

POBUDO: 4.) Želi, da se odstranijo ovire na pešpoti pred zimo zaradi pluženja in se ustrezno sanirajo.

ZAHVALA: 5.) Zahvali se društvu ALTRA za izvedbo odličnega predavanja dr. Sanele Banović in Občini, ki je priskrbela prostore, ter izrazi željo, da bi se takšni dogodki v prihodnje še ponovili.

VPRAŠANJE: 6.) Zanima ga ali drži da je za prihodnje leto predvidena preplastitev ceste smer Poljana – Mejni prehod Holmec in če je v ta projekt zajeta tudi rešitev križišča v smeri Avstrije desno proti KOCERDU.

Župan odgovori, da je zaenkrat predvidena samo preplastitev. Predlog za rekonstrukcijo križišča in avtobusna postaja pa je v planu in upa, da dobijo odgovor do spomladi.

Doda še, da je že bila podpisana pogodba o delu za izvedbo del na odseku ceste od krožišča pri Šparu do krožišča Na Fari z izvajalcem VOC Celje. Pripravlja se tudi projektiranje za cesto od krožišča pri Šparu do Štoparjevega mosta in od Štoparjevega mosta do Poljane vključno s krožiščem na Poljani in kolesarsko stezo.

Občinski svetnik Bernard Pačnik je podal naslednjo:

|  |
| --- |
| POBUDO: 1.) Naveže se na vprašanje svetnika Rafaela Škufce, ki je omenjal onesnaženje in opravljanje meritev onesnaženja. Pove, da je v prvi fazi pomembno, da se opravijo splošne meritve, s katerimi se ugotovi ali obstaja onesnaženje ali ne. V kolikor rezultati pokažejo onesnaženje, pa je potem nadalje potrebno iskati dejanskega krivca.POHVALO: 1.) Izrazi zadovoljstvo in izreče pohvalo, ker je na področju Občine toliko gradbišč, kar je znak, da se stvari urejajo in razvijajo na vseh koncih.POBUDO: 2.) Izpostavi problematiko premajhnega parkirnega prostora pri vrtcu. Pove, da je izjemna gneča zjutraj in popoldne, ter predlaga, da občina razmisli kako pristopiti k rešitvi težave.POBUDO: 3.) Zopet se zavzema za postavitev igral na PERZONALIH, želi, da se projekt končno začne izvajati. Zaveda se, da je problem zemljišče in zahteva, da se dokončno razjasni kje bi se lahko gradilo in predlaga parcelo v izmeri 280m2, ki naj bi bila v občinski lasti. Izpostavi, da bi Občina morala že ob izdaji gradbenega dovoljenja LEK-u le-to pogojiti z vzajemno zagotovitvijo prostora za postavitev igral na tistem območju.VPRAŠANJE: 4.) Zanima ga ali Občina sploh ima svojega predstavnika v nadzornem svetu JKP LOG, saj ni bilo predloženega nikakršnega letnega poročila iz katerega bi bilo razvidno kakšno je poslovanje, kakšni transferji so bili opravljeni, ker je Občina kot solastnik upravičena biti seznanjena s tem stanjem. Zahteva, da se podatki predložijo na naslednji seji.Župan odgovori, da je Občina del podatkov že dobila, del podatkov pa še bo pridobila, ko bo nadzorni svet obravnaval polletno poročilo in poročilo o prodaji premičnin in nepremičnin.  |

Občinski svetnik Štefan Peršak je podal naslednjo:

|  |
| --- |
| POBUDO: 1.) Seznani in povabi Občane na ogled ene izmed 8. tekem svetovnega pokala ENDURO WORLD SERIES na območju Jamnice, kjer bo nastopalo preko 400 kolesarjev. Poudari, da gre za izvedbo tekmovanja primerljivega ranga z Zlato lisico in pove, da so v kandidaturi premagali tudi lokacije v Združenih državah Amerike. Izreče zahvalo Aneju in Dušanu Štruclu ter Vidu Peršaku, ki so najbolj zaslužni, za pridobitev projekta. Pričakuje aktivno vključitev Občine, saj v tem vidi izjemno priložnost za promocijo in tudi zaslužek v smislu nastanitev in ostale ponudbe udeležencem ter obiskovalcem/gledalcem.ZAHVALO: 2.) Zahvali se županu in vsem občinskim svetnikom, ki so omogočili razširitev programa osnovne šole in vrtca. In seznani občinske svetnike, da je OŠ Franja Goloba prejela srebrno priznanje za najbolj športno šolo za šolsko leto 2016/2017. |

Občinska svetnica Hedvika Gorenšek je podala naslednjo:

|  |
| --- |
| VPRAŠANJE: 1.) Veseli jo, da se na področju podeželja in Prevalj razvija infrastruktura in jo v tem kontekstu zanima situacija glede asfaltiranja ceste do Leških cerkva.Župan odgovori, da poteka sanacija ceste na Leše in predvidena je tudi asfaltna prevleka do Leških cerkva in popravilo luknje na cesti. Predvidoma konec novembra bi naj bile stvari zaključene ampak je veliko odvisno tudi od samega vremena, ki pa do zdaj izvajalcem ravno ni bilo naklonjeno.POBUDO : 2.) Predlaga, da se v prihodnje prebivalce, ki živijo na področju izvajanja raznih gradbenih del predhodno seznani s terminskim planom in izvajanjem samih del preko socialnih omrežij ali preko spletne strani. Župan odgovori, da v osnovi prebivalci so seznanjeni s terminskim planom in pove, da bi lahko bila posamezna dela objavljena nekje na spletni strani Občine.  |

Občinski svetnik Bogdan Pupavac je podal naslednjo:

|  |
| --- |
| POHVALO: 1.) Pohvali, da se je projekt gradnje malih elektrarn premaknil v smeri izvedbe, saj je pred tem več kot leto dni miroval.POBUDO: 2.) Ponovno si prizadeva za izgradnjo ventilacije na kegljišču v prostorih družbenega doma. Dobil je sicer zelo obširen odgovor tajnika na vprašanje, ki ga je zastavil na eni izmed prejšnjih sej. Vseeno pa ga zanima, če je lahko med tem bilo realiziranih toliko ostalih ,zakaj med njimi ne bi moglo biti nove ventilacije.POBUDO: 3.) Znova pove, da je potrebna postavitev pasjega koša na območju Starih sledi. In predlaga, da se koš postavi v bližini prometnega znaka, ki omejuje hitrost na 30km/h. Župan odgovori, da bo Občina poskrbela za izvedbo. VPRAŠANJE: 4.) Zanima ga ali je resnično, da naj bi podjetje Lesna želela zamenjati kurjavo v Domu starejših Na Fari in v osnovni šoli in da bi naj prihajalo do raznih »pritiskov«Župan, odgovori, da je seznanjen le z projektom spremembe oz. obnove kotlovnice s katero želijo oskrbovati tudi druge. Prijavili so se na projekt eko-sklada, za kompletno obnovo kotlovnice. |

**K tč. 12**

**RAZNO**

Občinska svetnica Hedvika Gorenšek seznani navzoče, da trenutno poteka na POP TV-ju oddaja »Štartaj Slovenija« v kateri sodelujejo tudi Korošci. Pove, da gre za dva občana Prevalj in dva občana Raven na Koroškem in poudari, zgled medobčinskega sodelovanja. Fantje so skupaj ustvarili firmo »Junc« in so se prijavili v oddajo, da bi tržili produkt imenovan »Beef jerkey«. Gre za sušeno govedino ekološke reje, začinjeno z raznimi začimbami. Povabi občinske svetnike in vse ostale naj spremljajo oddajo in podprejo domač produkt.

Seja je bila zaključena ob 19.15 uri.

Zapisal: Župan

Franc Breznik dr. Matija TASIČ